የመቐለ ዩኒቨርስቲ የመማር ማስተማር ሂደቱ ሳይስተጓጎል መቀጠሉን አስታወቀ
ውበተለያዩ የአገሪቱ ዩኒቨርሲቲዎች ተፈጥረው የነበሩ አለመረጋጋቶችን ተከትሎ በዩኒቨርሲቲው ተማሪዎች ዘንድ መሰል ስጋቶች የነበሩ ቢሆንም ያለምንም እንከን ትምህርታቸውን መቀጠላቸውን የተለያዩ የመቐለ  ዩኒቨርስቲ  ተማሪዎቹ ለዋልታ  ገልፀዋል ፡፡እነዚህ ከተለያዩ ብሄሮች፣ብሄረሰቦችና ህዝቦች የመጡ በዩኒቨርሲቲው የሚገኙት ተማሪዎች በአንዳንድ ኃላፊነት የጎደላቸው ሰዎች እየተናፈሰ ያለው የአሉቧልታ ወሬ እንዳስገረማቸውና ባንጻሩ ትምህርታቸውን ፍጹም ሰላማዊ በሆነ መንገድ እየተከታተሉ መሆናቸውን ነው የገለጹት ፡፡በርግጥ በሌሎች አከባቢዎች የተከሰተው ችግር በዩኒቨርሲቲውም ይከሰታል የሚል ስጋት እንደንበራቸው የጠቆሙት ተማሪዎቹ የአከባው የሃይማኖት መሪዎችና የመቐለ ከተማ ነዋሪዎቹ በአጠገባቸው ሆነው የሚያደርጉት ማበረታታት የሚያስደስት መሆኑን አስረድተዋል ፡፡የዩኒቨርሲቲው ፕሬዚዳንት ፕሮፌሰር ክንደያ ገብረህይወት በበኩላቸው፤ በዩኒቨርሲቲው ውስጥ ያለውን ሰላም ለማስቀጠል የአካባቢውና የዩኒቨርሲቲው ማህበረሰብ አካላት በጋራ እየሰሩ መሆኑን አስታውቀዋል፡፡በተለይም በዩኒቨርሲቲው የሚገኙ የተማሪዎች አደረጃጀትና ክለቦች አማካይነት ተማሪው ሰላሙን በራሱ እንዲጠብቅ ከፍተኛ ስራ እየተከናወነ መሆኑን አብራርተዋል ፡፡